เมื่อก่อนร้านจะตั้งอยู่กลางสายสี่ แต่ตอนนี้ร้านย้ายมาอยู่แถวๆถนนอุทธยานแล้ว ทำให้มีจอดรถสะดวกมากขึ้น บริเวณร้านกว้างขึ้น โปร่ง หาง่ายกว่าเดิม ที่เก่าขับเลยประจำ

ข้าวมันไก่ ตัวข้าวมีความมันใช้ได้ เนื้อไก่นุ่ม ที่สำคัญไก่สามารถสั่งได้ว่าชอบแบบไหน ขนาดสั่งไก่สับสั่งเอาแต่เนื้ออกไม่เอาหนังก็จัดให้ไม่มีบ่น ร้านอื่นที่เคยไปทานถ้าสั่งแบบนี้ยังไม่สนใจผสมส่วนอื่นมาให้เลย น้ำซุปรสชาติยังไม่กลมกล่อมเท่าไหร่ โดยรวมถือว่าใช้ได้ เสียตรงที่ราคากับปริมาณสวนทางกันมาก ราคาแพงแต่ปริมาณน้อย แต่การบริการดีมากๆ

นอกจากข้าวมันไก่ยังมี ก๋วยเตี๋ยว ข้าวหน้าเป็ด ข้าวหมูแดง ข้าวหมูกรอบ ของทานเล่นก็มี ลูกชิ้นปิ้ง ไอศครีม ขนมถ้วย กล้วยแขก มันทอด ฟักทองทอด